Llíria aposta pel consum responsable dels serveis públics d'aigua i llum
05 de setembre de 2018

L'alcalde de Llíria, Manolo Civera, s'ha reunit amb Vicente Inglada, secretari de la Unió de Consumidors de la Comunitat Valenciana per a tractar les línies d'actuació en la sensibilització d'un consum responsable i racional de serveis públics com l'aigua o la llum entre els ciutadans.

Inglada ha incidit que és necessari que els ciutadans sàpien com poden reduir la despesa i el consum de béns bàsics com l'aigua i la llum. En este treball de difusió de recomanacions a l'abast de tots i totes, el secretari de la citada associació considera que la labor dels ajuntaments “és fonamental” per a conscienciar als veïns i veïnes dels seus drets i d'hàbits correctes per a un “consum responsable i intel·ligent”.

En aquesta línia ha parlat Manolo Civera, qui ha destacat que des de Llíria es realitzen i es van a dur a terme “campanyes de conscienciació en el consumidor, d'entendre i optimitzar el consum dels serveis públics com l'aigua i la llum, de difondre pràctiques amigables amb els recursos naturals i de millorar la qualitat dels mateixos”.

Entre les bateria de recomanacions proposades la Unió de Consumidors de la Comunitat Valenciana i que des de l'Ajuntament de Llíria es treballarà a fer arribar a la població, es troba la de dutxar-se en lloc de banyar-se, tancar l'aixeta mentre no siga necessari o utilitzar electrodomèstics a càrrega completa, entre altres pràctiques que pot introduir qualsevol persona en el seu moment a dia per a contribuir en la reducció de la quantitat de recursos gastats i aconseguir un consum responsable.